HRVATSKA GORSKA SLUŽBA SPAŠAVANJA
ODJEL ZA RAZVOJ I PROJEKTE

IZVJEŠTAJ S 10. KOLEGIJA ADMINISTRATORA HGSS STANICA

Ovoga tjedna, 29. lipnja 2020. godine, u HGSS Stanici Gospić održan je deseti Kolegij administratora u formi operativno - informativnog sastanka. Teme Kolegija bile su:
· Preporuke za rad administratora HGSS Stanica, izrada dokumenta
· WEB HGSS-a i baza podataka, pregled i radni sastanak
Desetom Kolegiju prisustvovalo je 17 administratora HGSS Stanica[footnoteRef:1], 2 stručna suradnika iz Ureda HGSS-a[footnoteRef:2] i predstavnik HGSS stručne Komisije za informiranje i analitiku[footnoteRef:3]. Plan i program rada bio je definiran temeljem iskazane potrebe administratora, ali i temeljem aktualnih zbivanja i obveza HGSS-a. [1:  HGSS Stanice čiji su administratori prisustvovali 10. Kolegiju: Dubrovnik, Vinkovci, Pula, Ogulin, Zagreb, Split, Makarska, Šibenik, Novska, Gospić, Orahovica, Požega, Varaždin, Čakovec, Samobor, Karlovac, Zadar
]  [2:  Stručni suradnici iz Ureda HGSS-a koji su prisustvovali 10. Kolegiju: Bruno Korljan, voditelj pravnih poslova HGSS-a; Tina Roglić, stručni suradnik za poslove na EU i drugim projektima
]  [3:  Predstavnik stručne Komisije HGSS-a za informiranje i analitiku koji je prisustvovao 10. Kolegiju administratora: Petar Prpić, HGSS Stanica Novska] 


Za potrebe konstruktivnog i operativnog pristupanja prvoj temi Kolegija, administratorica HGSS Stanice Orahovica, Marika Marić, izradila je i prethodno dostavila kostur dokumenta Preporuke za rad administratora HGSS Stanica, radna verzija. Prisutni administratori, pristupili su pregledu dokumenta uz prisustvo i stručnu pomoć voditelja pravnih poslova HGSS-a, Brune Korljana. Zajedničkom analizom sadržaja dokumenta, definirane su manjkavosti istog, potrebne izmjene i/ili nadopune (dostavlja se u prilogu). Izrada dokumenta, u formi preporuka, za cilj ima objediniti sve poslove administratora HGSS Stanica koji proizlaze iz ugovorne obveze pojedinog administratora s matičnom Stanicom te definiranog opisa poslova. Finalnu verziju dokumenta, uzevši u obzir definirane komentare sa Kolegija, izraditi će administratorica HGSS Stanice Orahovica, Marika Marić, te istu dostaviti do ponedjeljka, 20. srpnja 2020. godine, prema svim administratorima HGSS Stanica.

Po završetku Kolegija, administratorima HGSS Stanica, dostavljene su šprance pojedinih HGSS dokumenata (dostavlja se u prilogu) koji se koriste u svakodnevnom poslovanju, a s kojima se preklapaju i/ili izjednačavaju i poslovi HGSS Stanica.  

[bookmark: _GoBack]WEB HGSS-a i baza podataka, bila je druga tema Kolegija koju je pred prisutnim administratorima HGSS Stanica moderirao predstavnik stručne Komisije HGSS-a za infomiranje i analitiku, Petar Prpić. Predstavnik Komisije prezentirao je administratorima novi WEB HGSS-a pri čemu ih je pobliže upoznao sa sadržajem i konceptom istog. Podtema, baza podataka HGSS-a, bila je osmišljena u formi radnog sastanka s ciljem izrade Prijedloga sadržaja nove baze podataka HGSS-a. Kroz zajednički pristup navedenoj temi, administratori su pristupili definiranju same vrste i sadržaja podataka, kategorizaciji i podkategorizaciji istih. Vodeći se manjkavostima i poteškoćama u radu s dosadašnjom formom baze podataka HGSS-a, krajnji cilj aktivnosti je podignuti razinu sveobuhvatnosti podataka, olakšati pristup pretraživanja te istim zadovoljiti preduvjete za učinkovit rad u svakodnevnom poslovanju. Administratori HGSS Stanica će se uključiti i u daljnju razradu cjelokupnog koncepta baze podataka te svojim angažmanom moći će doprinijeti istome. Na temelju održanog radnog sastanka s administratorima, kao i s ostalim sudionicima, Komisija za informiranje i analitiku pristupiti će raspisu projekta Baza podataka HGSS-a. 

Vodeći se daljnjim iskazanim potrebama, u dogovoru s administratorima, 11. Kolegij administratora organizirat će se 28.-29. rujna 2020. godine u HGSS Stanici Gospić u formi operativnog sastanka. Tema Kolegija biti će Poslovanje neprofitnih organizacija što pobliže podrazumijeva:
· rebalans financijskog plana 2020.
· priprema ugovora za JRLS 2021.
· plan rada i financijski plan 2021.
Za potrebe uspješne provedbe aktivnosti, 11. Kolegiju administratora prisustvovati će predstavnice knjigovodstvenog servisa Libro Dik iz Zagreba.


Split, 02. srpnja 2020. godine

